Peter Petersen (fotograf)

Peter Petersen (født 5. mai 1835 i København, død 26. juli 1894 i Kristiania) var en dansk-norsk fotograf, ansatt ved Norges geografiske oppmåling (NGO).

Petersen virket som portrettfotograf i Kristiania fra 1862. Han virket i den første tiden spesielt som fotograf for Illustreret Nyhedsblad, men ble senere ansatt som fotograf ved NGO, og seksjonssjef ved 5. seksjon. Han utviklet nye metoder for reproduksjon av kart.

Hos Susanne Bonge fremgår det: «Til en utstilling i Stockholm fotograferte han en kopi på pergament av Heimskringla. Den ble utstilt av C. Holst, men sies å være utført av "Bestyreren af Opmaalingskontorets photographiske Atelier, Hr. Petersen, samt kolorered af Hr. Magnus Petersen i Kjøbenhavn". Arbeidet kostet 250 Spd. og ble forært Bergens Musæum av Carl XV (Codex Frisianus Arnamagnæanske Samling No.45.). Det latinske titelblad har:"Photographia expressit P. Petersen Christiania 1864". Han antas også omtrent samtidig å ha utført "Kong Sverres Saga af Eirspennil" for professor Unger.»

Utmerkelser 
Petersen ble ridder av 1. klasse av St. Olavs Orden 10. mars 1893 for «fortjenstlig Virksomhed i Norges geografiske Opmaalings Tjeneste». Han var også innehaver av Vasaordenen.

Referanser

Litteratur 
 
  

Norske fotografer
Riddere av 1. klasse av St. Olavs Orden
Vasaordenen
Nordmenn født i Danmark
Personer fra Oslo
Personer fra København